Ek is seker dat die Blou Bulle se afrigter, John Mitchell, baie diep daaroor nagedink het voordat hy besluit het om nie vir Handré Pollard en Rudy Paige te kies vir die naweek se Curriebekerwedstryd teen die Sharks in Durban nie.
Die Bulle is met die rug teen die muur, hulle moet die Sharks klop, en ook die volgende paar weke aan die wenkant bly, wanneer Pollard en Paige weer by die Bokke is.
Maar nou is daar benewens die Goue Bekerreeks geen klubrugby nie – en dié twee kwalifiseer nie omdat hulle nie deur die jaar vir Quins-Bobbies gespeel het nie.
John Mitchell het beslis die regte besluit geneem. Hoekom AC Pollard in die Springbok groep opgeneem het na hy so lank beseer was sal net hy weet, oor Paige wil ek liewer niks sê nie, sy vertonings spreek vanself.
Die keuse van HP vir die Bokke was totaal irrasioneel en Paige se vorm so swak dat hy in elk geval nie gekies sou word nie.
Los vir Mitchell. Ek glo hy weet wat hy doen. Onthou nog die Leeus, as die grap van SA Rugby. Wel hy het daar oorgevat en kyk vandag hoe goed hulle is. Sy spel patroon kan mens nog vandag daar sien (en nee ek maak geensins vir Ackies as nie ‘n slegte afrigter uit nie!).
Nollis Marias was nooit die regte man om die Bulle af te rig nie, en ek wonder nou nog hoe hy die joppie gekry het, maar nou ja, ons maak mos almal foute.
Mitchell het van die begin af gesê dat Pollard nie vir die bok groep gekies moet word nie. Hy is nog nie reg nie en moet saam die bul spanmaat oefen en dan van die bank af begin speel in die Currie beker.
Pollard moes npoit vir die Bok groep gekies gewees het nie, anders kon hy nou al 3-4 wedstryde agter die rug gehad het met die bulle.